2012 m. kovo 8 d. Bendrojo Teismo (antroji kolegija) nutartisOctapharma Pharmazeutika prieš EMA
(Byla T‑573/10)
„Žmonėms skirti vaistai – Pagrindinių dokumentų apie plazmą (PDP) pakeitimas – EMA mokėtini mokesčiai – Asmens nenaudai priimtas aktas – Tik patvirtinamasis aktas – Akivaizdus nepriimtinumas“
1.                     Ieškinys dėl panaikinimo – Aktai, dėl kurių galima pareikšti ieškinį – Sąvoka – Aktai, sukeliantys privalomų teisinių pasekmių – Aktai, pakeičiantys ieškovo teisinę padėtį – Administracinis patvirtinimas dėl Europos vaistų agentūrai mokėtinų mokesčių – Neįtraukimas (SESV 263 straipsnis; Tarybos reglamento Nr. 297/95 10 straipsnio 1 dalis) (žr. 32–35 punktus)
2.                     Ieškinys dėl panaikinimo – Aktai, dėl kurių galima pareikšti ieškinį – Sąvoka – Aktai, sukeliantys privalomų teisinių pasekmių – Aktai, pakeičiantys ieškovo teisinę padėtį – Europos vaistų agentūros sąskaita, kurioje nustatyta tiksli suma už prašymų pakeisti leidimo pateikti vaistus į rinką sąlygas nagrinėjimą ir jos sumokėjimo terminas – Agentūros elektroninis laiškas, kuriuo atmestas prašymas sumažinti mokesčius – Įtraukimas (SESV 263 straipsnis; Komisijos reglamento Nr. 2343/2002 53 straipsnio 2 bei 3 dalys ir 57 straipsnio 1 dalis) (žr. 37–45, 51 punktus)
3.                     Procesas – Terminas ieškiniui pareikšti – Teisės praradimas praleidus terminą – Pateisinama klaida – Sąvoka – Ieškinio nepadavimas dėl to, kad buvo gautas Europos vaistų agentūros elektroninis laiškas, kuriame suinteresuotasis asmuo informuotas apie prašymo sumažinti mokesčius padavimo tvarką – Neįtraukimas (SESV 263 straipsnio šešta pastraipa) (žr. 47–49 punktus)
4.                     Ieškinys dėl panaikinimo – Ieškinys dėl sprendimo, kuriuo patvirtinamas ankstesnis sprendimas, kuris per nustatytą terminą neužginčytas – Nepriimtinumas – Patvirtinamojo sprendimo sąvoka – Sprendimas, kuriuo primintas ankstesnio sprendimo teisinis pagrindas ir atsakyta į naują argumentą, pateiktą pasibaigus ieškinio padavimo dėl ankstesnio sprendimo terminui – Įtraukimas (SESV 263 straipsnis) (žr. 54–60 punktus)
Dalykas
Prašymas panaikinti 2010 m. spalio 21 d. Europos vaistų agentūros (EMA) laišką (EVA/643425/2010), kuriuo atsisakoma grąžinti ieškovei 180 700 EUR sumą, atitinkančią mokesčių, kuriuos ieškovė sumokėjo EMA už leidimo prekiauti žmonėms skirtais vaistais ir veterinariniais vaistais sąlygų pakeitimų nagrinėjimą, ir sumos, kurią, kaip ji pati teigia, ji turėjo sumokėti, skirtumą.
Rezoliucinė dalis
1.
Atmesti ieškinį.
2.
Priteisti iš Octapharma Pharmazeutika Produktionsgesellschaft mbH bylinėjimosi išlaidas.